Lav et referat af nedenstående tekst:

Tekst:
Siden slutspillets start og massakren af Aalborg Pirates har de stort set ikke set sig tilbage. De har blot tabt to ud af de sidste 11 kampe, og finaleserien startede også godt ud i fredags, hvor aalborgenserne vandt hele 6-0 over Herning Blue Fox. Søndag aften skulle de så forsøge at slå de blå ræve fra Herning igen – denne gang på udebane. Kom dårligt fra start Det startede ikke godt for nordjyderne. Efter blot tominutters spil havde holdet fra Herning nemlig bragt sig foran med 1-0. Det fik Matt Salhany og Kiril Kabanov dog rettet op senere i 1. periode, og Aalborg Pirates førte med 2-1, da de gik ind til 2. periode. Her fik aalborgenserne bragt sig yderligere foran på et mål af Trevor Gooch. I 3. periode fik Herning Blue Fox dog svaret igen med to mål på to minutter, og der stod igen uafgjort mellem de to finalister. Derfor skulle de ud i ekstra tid for at finde en vinder af opgøret og den anden kamp i finaleserien. Her afgjorde Aalborg Pirates' Martin Højgaard kampen med et drøn, som Herning Blue Fox' målmand ikke kunne nå at redde. Kæmper videre Dermed vinder Aalborg Pirates den anden kamp mod Herning Blue Fox 4-3. Med sejren står det 2-0 til Aalborg Pirates i finaleserien, hvor der spilles bedst af syv kampe. Næste gang de to finalister mødes er på tirsdag i Aalborg, hvor piraterne skal forsøge at tage endnu et skridt tættere på ishockeymesterskabet i Danmark.

Referat:
Søndag aften skulle Aalborg Pirates forsøge at gøre fredagens kunststykke efter på udebane i Herning.